
REFERAT DE APROBARE 
– PRIMARUL COMUNEI LUNA  – 
la proiectul de hotărâre privind aprobarea programului de aprovizionare a populației Comunei Luna cu principalele produse alimentare și industriale raționalizate 
în caz de mobilizare sau de război 
Nr. 4126/21.07.2021


	Motivul adoptarii proiectului de hotărâre este determinat de necesitatea actualizarii datelor pe baza carora a fost elaborat Programul de aprovizionare a populației Comunei Luna cu principalele produse alimentare și industriale raționalizate în caz de mobilizare sau de război in anul 2006. Modificarile intervenite privind numarul de locuitori ai comunei, tipul si structura populatiei, determina modificari ale cantitatilor de produse alimentare si industriale care se supun rationalizarii in caz de mobilizare sau de razboi.

	Reglementari incidente - art. 47 alin. 1 lit. “d” din Legea nr. 477/2003 privind pregătirea economiei naționale și a teritoriului pentru apărare, republicată, cu modificările și completările ulterioare, conform carora Consiliul Local are competenta intocmirii programelor de aprovizionare a populației cu principalele produse alimentare și industriale raționalizate în caz de mobilizare sau de război.

Pentru considerentele expuse, propun analizarea proiectului de hotărâre întocmit, conform procedurilor prevăzute de Regulamentul de organizare şi funcţionare al Consiliului Local al Comunei Luna, în vederea supunerii lui spre aprobare, în prima şedinţă a Consiliului Local.

